# Jennifer Aniston

Jennifer Joanna Aniston (Sherman Oaks, Kalifornia, Ameriketako Estatu Batuak, 1969ko otsailaren 11 - ) antzezle, komediante, zuzendari eta zinema ekoizle estatubatuarra da, Friends telesailean Rachel Greenen papera antzezteagatik ezaguna: telesaileko emakumezko aktore onenaren Urrezko Globoa irabazi zuen interpretazio horrengatik, baita Emmy Sari bat eta Aktoreen Sindikatuaren Sari bat ere. Azken bi denboraldietan milioi bat dolar jaso zituen kapitulu bakoitzeko.

## Biografia

Jennifer Joanna Aniston New Yorken hazi zen.John Aniston aktorearen eta Nancy Dow aktore eta modeloaren alaba da.Aita greziarra zen, Kretan jaioa eta ama, New Yorken, italiar, eskoziar-kanadar, irlandar, ingeles eta greziar jatorrikoa. Anistonek bi neba-ahizpa ditu, John Melick eta Alex Aniston. Haren aitabitxia Telly Savalas aktorea zen, aitaren lagunik onena zena. Grezian bizi izan zen urtebete, familiarekin eta geroago New Yorkera itzuli. Aita Days of Our Lives, Love of Life eta Search for Tomorrow telenobeletan aritu zen. Aniston Rudolf Steinereskolan ibili zen eta Manhattan Fiorello H. LaGuardia High School of Music & Art and Performing Arts-eko bigarren hezkuntzan graduatu.

## Ibilbidea

Aniston 1990ean Hollywoodera (Los Angeles, Kalifornia) bizitzera joan zenean, lortu zituen lehen rolak telebistan Molloy telesailean eta Camp Cucamongan. Ferris Bueller-en ere protagonista izan zen, 1986ko Ferris Bueller's Day Off film arrakastatsuaren telebistarako egokitzapena. Seriea, ordea, berehala ezeztatu zen. Aniston bi telebista saio barregarritan agertu zen: The Edge eta Muddling Through, Herman 's Head eta Burke' s Law. Agertzen zen hainbat programa bertan behera geratu ondoren, 1993ko beldurrezko filmeko protagonista izan zen, Leprechaunen —kultuzko film bihurtu zen eta haren arrakastak ondorio gehiago sortu zituen, hor antzeztu ez bazuen eree—.Denbora pasatu ondoren Leprechaunen estreinaldian, Anistonek emanaldia uztea pentsatu zuen.
Zinemako ibilbide arrakastatsua du batez ere komedia erromantikoetan: Hollywoodeko hainbat ekoizpen zinematografikotan parte hartu zuen. Kritikaren laudorioak irabazi zituen, She 's the One, Office Space, Friends with Money eta The Good Girl film independenteetan egindako interpretazioengatik. Friends telesaila amaitu ondoren, haren arrakasta komertzial handienak Bruce Almighty, Along Came Polly, The Break-Up, Marley & Me eta He's Just Not That Into You filmak izan dira.

## Informazio gehigarria

Telesailetan ere presentzia handia izan zuen, The Rachel ezizenaz ezaguna den ile mozketa ikonikoagatik. Oso ezaguna izan zen garai hartako emakumeen artean.Izan ere, hainbat urtez orrazkera imitatu zen,eta, gainera, Rolling Stone aldizkariak «Estatu Batuetako ilerik onena» izendatu zuen.

## Erreferentziak

* ↑ (Gaztelaniaz) Tiempo, Casa Editorial El. (2014-09-20). «Friends, 20 años de una comedia que hizo historia» El Tiempo (Noiz kontsultatua: 2022-11-01).
* ↑ (Gaztelaniaz) «"Friends", la madre de todas las comedias» vanguardia.com.mx (Noiz kontsultatua: 2022-11-01).
* 1 2 3 (Ingelesez) Hellomagazine.com. «Jennifer Aniston. Biography, news, photos and videos» HELLO! (Noiz kontsultatua: 2022-11-01).
* ↑ «| PEOPLE.com» web.archive.org 2018-09-21 (Noiz kontsultatua: 2022-11-01).
* ↑ (Ingelesez) «A Woman We Love: Jennifer Aniston» Esquire 2007-01-29 (Noiz kontsultatua: 2022-11-01).
* ↑ «Jennifer Aniston Biography» web.archive.org 2008-10-05 (Noiz kontsultatua: 2022-11-01).
* ↑ (Ingelesez) Canby, Vincent. (1993-01-09). «Review/Film; Pogo Stick, Murders And Gold» The New York Times ISSN 0362-4331. (Noiz kontsultatua: 2022-11-01).
* ↑ «Jennifer Aniston» Box Office Mojo (Noiz kontsultatua: 2022-11-01).
* ↑ «Jennifer Aniston: �El corte de pelo de Rachel (Friends) es el m�s feo que he visto nunca� - ABC.es» web.archive.org 2015-02-23 (Noiz kontsultatua: 2022-11-01).
* ↑ «Jennifer Aniston definitivamente no extraña el corte de pelo The Rachel - E! Online Latino» E! Online 2014-05-15 (Noiz kontsultatua: 2022-11-01).
* ↑ (Gaztelaniaz) «Rachel tenía el corte más feo según Jennifer Aniston» El Informador :: Noticias de Jalisco, México, Deportes & Entretenimiento (Noiz kontsultatua: 2022-11-01).

## Kanpo estekak

* Datuak: Q32522
* Multimedia: Jennifer Aniston / Q32522